
Komplex időjárási tényezők hatása a madarak aktívitására

A madarak vonulását és mindennapi életét (aktivitását) több tényező is befolyásolja. Legfőbb befolyásoló tényezők a táplálék mennyisége és az időjárás, melyek erősen összefüggnek egymással.
Jelen munkában azt vizsgáltam, hogy miként hat az időjárás 3 madárfaj (foltos nádiposzáta, cserregő nádiposzáta és partifecske) aktivitására. A madár befogási adatok a Fenékpusztai Madárgyűrűző és Madármentő Állomáson meggyűrűzött fajok közül származnak, melyeket a Péczely-féle makroszinoptikus típusokkal együtt vizsgáltam az 1980 és 2012 közötti időszakban.
A befogott madarak példányszámát fajonként vizsgáltam meg a különböző makroszinoptikus típusok szerint csoportosítva. A vizsgált években foltos nádiposzátából 79949, cserregő nádiposzátából 87506, parti fecskéből 23377 egyedet gyűrűztek meg Fenékpusztán. Ezen adatok segítségével kiszámoltam a befogott madarak különböző makroszinoptikus típusokhoz tartozó átlagát és az összértékhez (Σ) tartozó átlag értéket is. Ezen adatok segítségével pedig megvizsgáltam, hogy a madárfajok hogyan reagálnak a különböző helyzetekben. Végül a t-próba segítségével kiszámoltam azt is, hogy bizonyos típusoknál milyen szignifikáns eltérések figyelhetők meg a különböző madárfajok esetében.
Kutatásom fontos információkat biztosít a vonuló madarak vonulási szokásairól, az aktivitás változásából pedig a növényvédelemben betöltött fontos szerepükről, lévén védett és hasznos fajok, amelyek rovarokkal táplálkoznak



